armvectores/hy_wikipedia_2023 huggingface dataset:
Լուսինե Եղյան

Լուսինե Եղյան (դեկտեմբերի 13, 1995(1995-12-13), Երևան, Հայաստան), հայ բանաստեղծուհի։
Ավարտել է Երևանի համար 187 միջնակարգ դպրոցը, 2013 թվականին ընդունվել է ՀՊՃՇՀ-ի Կադաստրային գործ և կիրառական գեոդեզիա բաժինը։ Տպագրվել է «Գրական թերթ», «Գրեթերթ», «Հոգևոր Հայաստան» թերթերում, «Ցոլքեր» հանդեսում, ինչպես նաև մի շարք ինտերնետային կայքերում։
2013 և 2014 թվականներին արժանացել է «Գրեթերթի» պոեզիայի մրցանակին։ 2014 թվականին արժանացել է Լևոն Անանյանի հիշատակին նվիրված «Մուտք» ամենամյա գրական մրցանակաբաշխության «Պոեաիա» անվանակարգի երկրորդ մրցանակին։


== Գրքեր ==
Մագմա, Ե., Անտարես, 2015, 108 էջ։


== Արտաքին հղումներ ==
Ստեղծագործությունները «Գրեթերթ»-ում
Ստեղծագործությունները Գրանիշում
Ստեղծագործությունները «Գրական թերթ»-ում
Լուսինե Եղյան. Ճշմարտություն մահվան մասին


== Ծանոթագրություններ ==
Դումացխով

Դումացխով (վրաց.՝ დუმაცხოვი), գյուղ Վրաստանի կենտրոնական հատվածում։ Վարչականորեն մտնում է Շիդա Քարթլիի մարզի Խաշուրի մունիցիպալիտետի կազմի մեջ։
Ըստ 2014 թվականին Վրաստանում անցկացված մարդահամարի տվյալների գյուղի բնակչությունը կազմում է 111 մարդ։ Հիմնականում՝ վրացիներ։
Գյուղը գտնվում է UTC+4 ժամային գոտում։


== Տե՛ս նաև ==
Խաշուրի մունիցիպալիտետ
Վրաստան


== Ծանոթագրություններ ==
Մոլ

Անվան այլ կիրառումների համար տե՛ս՝ Մոլ (այլ կիրառումներ)Մոլ, նյութի քանակի միավոր, Միավորների միջազգային համակարգի յոթ հիմնական միավորներից մեկը։ Որոշվում է ֆիզիկական համակարգում պարունակվող միանման կառուցվածքային տարրերի (ատոմ, մոլեկուլ, իոն և այլն) քանակով։
1 մոլը պարունակում է այնքան կառուցվածքային տարր, որքան կա ածխածնի 12С նուկլիդի՝ 0.012 կգ մեջ, այսինքն՝ 6․022×1023։ Միջազգային նշանակումը՝ 
mol։ Ընդունված է գրամ-մոլեկուլի փոխարեն։
Արաբօղլու

Արաբօղլու, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Տաբուննի (Մորոզովի շրջան)

Տաբուննի (ռուս.՝ Табунный), ավան Ռուսաստանի Դաշնության Ռոստովի մարզի Մորոզովսկի շրջանում։ Մտնում է Զնամենսկի գյուղական համայնքի կազմի մեջ։ 
Բնակչությունը կազմում է 149 մարդ։
All Nippon Airways

All Nippon Airways ճապոնական ավիաընկերություն, ընկերության գրասենյակը գտնվում է Տոկիոյում։ ANA ավիաընկերությունը երկրորդ խոշորագույն ավիաընկերությունն է Ճապոնիայում Japan Airlines-ից հետո, և իրականացնում է ներքին չվերթներ։ Ավիաընկերությունը թռչում է 49 Ճապոնիայի օդանավակայաններում, և 22 արտասահմանյան օդանավակայաններում։ 2007 թվականին ANA ավիաընկերությունում աշխատում էին ավելի քան 22 170 մարդ։
ANA ավիաընկերությունը վերահսկում է հետևյալ ավիաընկերություններին։

Air Central — ավիաընկերություն, օգտագործել է Q400-ը
Air Japan — ավիաընկերություն, իրականացրել է չարտերային չվերթներ ANA
Air Next — ցածրարժեք ավիաընկերություն, հիմնված է Ֆուկուոկա օդանավակայանում
Air Nippon — ռեգիոնալ ավիաընկերություն ANA
ANA & JP Express (AJV), բեռնափոխադրող ավիաընկերություն։


== Ծանոթագրություններ ==


== Արտաքին հղումներ ==
Պաշտոնական կայք All Nippon Airways ((անգլ.))
Չվերթ ANA Archived 2009-01-07 at the Wayback Machine.
Մըլքեշան

Մըլքեշան, գյուղ Արևմտյան Հայաստանում, Բիթլիսի վիլայեթի Հազզո-Խաբլջոզի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Օդինցովկա (այլ կիրառումներ)

Օդինցովկա, կարող է վերաբերել՝

Օդինցովկա - գյուղ Ռուսաստանի Դաշնության Ռոստովի մարզի Ցելինսկի շրջանում
Օդինցովկա - գյուղ Ռուսաստանի Դաշնության Ռոստովի մարզի Ցելինսկի շրջանում
Ուդա (գյուղ, Վյազեմսկի շրջան)

Ուդա (ռուս.՝ Уда), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հովնանաձոր

Հովնանաձոր (նախկին անվանումը` Հովանդարա),
գյուղ Հայաստանի Հանրապետության Լոռու մարզի Ստեփանավանի տարածաշրջանում, Ստեփանավան քաղաքից մոտ 10 կմ հյուսիս-արևելք, Յաղդան գյուղից 2 կմ հյուսիս-արևելք։ 
Բարձրությունը ծովի մակերևույթից՝ 1440 մ, հեռավորությունը մարզկենտրոնից՝ 39 կմ հյուսիս-արևմուտք։ Գյուղը շրջապատված է բարձր քարաժայռերով, սարադաշտերով, լանջերով ու սառնորակ աղբյուրներով։


== Պատմություն ==
Գյուղը հիմնադրվել է 1867 թվականին։ Հովնանաձոր գյուղն ունի մոտ 2 դարի պատմություն, որի մասին են վկայում գյուղի հին ծխամատյաններում նշված մարդկանց ծննդյան թվերը, որոնք ծնվել և ապրել  են այդ գյուղում, ինչպես նաև գյուղի կենտրոնում գտնվող հին գերեզմանների վրա նշված տարեթվերը։ Կա մի կարծիք, ըստ որի գյուղն ունի ավելի հին պատմություն, քանի որ գյուղի արևելյան հատվածում կան գերեզմաններ, որոնք գյուղի ամենատարեցների վկայությամբ եկեղեցականների գերեզմաններ են և գտնվում են քիչ ավելի վերև գտնվող Սուրբ Սարգիս եկեղեցու հարևանությամբ, որի դեռևս պահպանված քարերի վրա կան հետաքրքիր նկարներ ու քանդակներ մարդկանց և կենդանիների պատկերներով։
Գյուղը վերանվանվել է Հովնանաձոր 1950 թվականի ապրիլի 14-ին։
Բնակչությունն զբաղվում է անասնապահությամբ, դաշտավարությամբ, այգեգործությամբ և մեղվաբուծությամբ։ Մեծ Ական ակունքից բխող ինքնահոս ջուրը ապահովում է գյուղի բնակչությանը խմելու ջրով։  Գյուղն ունի 1992-1993 թվականներին կառուցված բուժկետ։


== Պատմամշակութային հուշարձաններ ==
Գյուղի հյուսիսարևմտյան մասում է գտնվում Սբ. Սարգիս մատուռը (19-րդ դար)։ Գյուղից քիչ հեռու՝ ձորակի մեջ, կա հին հայկական գերեզմանոց։


== Բնակչություն ==
Ըստ ՀՀ 2011 թ. մարդահամարի արդյունքների` Հովնանաձորի մշտական բնակչությունը կազմել է 83, առկա բնակչությունը` 81 մարդ։ Բնակիչերը հիմնադրման պահից մինչ օրս հայեր են։ Գյուղի բնակչությունը նկատելիորեն նվազել է 1949 թվականին, երբ զգալի թվով բնակիչներ տեղափոխվել են Ստեփանավան և Վանաձոր քաղաքները և նախկին Հոկտեմբերյանի շրջանի գյուղերը։
Հովնանաձորի բնակչության փոփոխությունը ժամանակի ընթացքում` ստորև.


== Կլիմա ==
Գյուղի կլիման երկարատև ձմռանը ցուրտ է, իսկ կարճատև ամռանը՝ ոչ շատ տաք։ Շատ անգամ են կրկնվում կամ չորային երաշտի տարիները, կամ էլ անձրևային կարկտահարությունը։


== Տես նաև ==
Լոռու մարզ
Հովնանաձորի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
Սլովակիայի ազգային հեռուստաընկերություն

Սլովակիայի ազգային հեռուստաընկերություն (սլովակ.՝ Slovenská televízia), Սլովակիայի ազգային հեռուստաընկերություն։ Հիմնվել է 1991 թվականին Չեխոսլովակիայի հեռուստատեսության մասից։ Ֆինանսավորվում է հեռուստատեսային լիցենզիայի հավաքներից, գովազդից և պետական բյուջեի կողմից։ Ընկերության կազմում գործում են երկու ազգային հեռուստաալիք, որոնց ծածկույթը սփռվում է Սլովակիայի ողջ տարածքով։ 2011 թվականի հունվարի 1-ից Սլովակիայի հեռուստաատեսությունը և Սլովակիայի ռադիոն միավորվել են՝ ստեղծելով RTVS (Սլովակիայի ռադիո և հեռուստատեսություն) ազգային մեդիաընկերություն։


== Հեռուստաալիքներ ==
Jednotka - Հիմնվել է 1956 թվականին. ուղղված է ընտանեկան դիտման համար, ցուցադրում է լուրեր, վավերագրական ֆիլմեր, սլովակյան ֆիլմեր, մանկական հաղորդումներ.
Dvojka - Հիմնվել է 1970 թվականին. ցուցադրում է վավերագրական ֆիլմեր, բնության և կենդանիների մասին հաղորդումներ,


== Լուծարված հեռուստաալիքներ ==
Trojka - Հիմնվել է 2008 թվականին. մարզական հեռուստաալիք.


== Արտաքին հղումներ ==
Պաշտոնական կայք (սլովակ.)


== Ծանոթագրություններ ==
Ռադիշչևո

Ռադիշչևո (ռուս.` Радищево), գյուղ  Ռուսաստանի Դաշնության Կրասնոդարի երկրամասի Նովոկուբանսկի շրջանում, Նովոկուբանսկ քաղաքից 35 կմ հարավ, Ուրուպ գետի ձախ ափին։ Գտնվում է ծովի մակարդակից 281 մ բարձրության վրա։


== Բնակչությունը ==
Համաձայն 2002 թվականի տվյալների, գյուղն ուներ 836 բնակիչ, հիմնականում հայեր և ռուսներ։ 2010 թվականի տվյալներով, գյուղում ապրում էր 814 մարդ։


== Ծանոթագրություններ ==
Ելանիշ (այլ կիրառումներ)

Ելանիշ, կարող է վերաբերել՝

Ելանիշ - գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Ելանիշ - գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Մայրեակ

Մայրեակ (հայտնի է նաև Մայրյակ և Ջարաշուր անուններով), նախկինում միջնադարյան հայաբնակ գյուղ ներկայիս Ադրբեջանական Հանրապետության Նախիջևանի Հանրապետության Ջուղայի շրջանի տարածքում։


== Պատմություն ==
Մայրեակ գյուղը գտնվում էր Մեծ Հայքի Սյունիք նահանգի Երնջակ գավառում, Օձասար լեռան հարավային կողմում, Գաղից 3-3.5 կմ դեպի հարավ, Օրդուբադ քաղաքից հյուսիս, Վանանդ գետի ստորին հոսանքի աջ ափին։
Միջին մեծության գյուղ էր, ընդգրկել է շուրջ 200 բնակելի և այլ շինություններ։
Հայերը այն լքել են 19-րդ դարի կեսերին, որից հետո այն վերաբնակեցվել է մահմեդականներով։
Ստեփանոս Օրբելյանի հարկացուցակի Մայրեակը Տաթևի վանքին տվել է 12 միավոր հարկ։


== Հուշարձան ==
Պատմական աղբյուրներում և վիմական արձանագրություններում չի հանդիպում որևէ տեղեկատվություն գյուղի պատմաճարտարապետական հուշարձանների վերաբերյալ։


== Ծանոթագրություններ ==
Մայք Սինգեր

Մայք Սինգեր (հունվարի 20, 2000(2000-01-20), Քել, Ortenau, Ֆրայբուրգ, Բադեն-Վյուրթեմբերգ, Գերմանիա), գերմանացի փոփ երգիչ և երգերի հեղինակ։


== Կենսագրություն ==
Սինգերը մեծացել է Օֆենբուրգ քաղաքում՝ ռուս ծնողների ընտանիքում։ 12 տարեկան հասակից սկսել է զբաղվել երաժշտական գործունեությամբ։ Ինքնուս է, տանը ինքնուրույն ստեղծագործել և գրել է հեղինակային երգեր, հայտնի հիթերի քավր տարբերակներ։ 2013 թվականին մասնակցել է «The Voice Kids» հեռուստամրցույթի գերմանական տարբերակի լսումների փուլին և միացել Լենա Մայերի թիմին, բայց «մարտական» փուլից հետո դուրս է մնացել հետագա պայքարից։
2014 թվականին թողարկել է «Only You» ալբոմը, որը ներառում էր հիմնականում անգլերեն երգեր, մեկ գերմաներեն երգ և 2 ռեմիքս։ 2015 թվականին հետևելով օնլայն հարթակում ունեցած շարունակական հաջողություններին՝ նա թողարկել է իր «EP Nur mit Dir» ալբոմը, որտեղ զետեղված էր գերմաներեն 6 երգ։ Սինգերն ունի շուրջ 1,4 միլիոն երկրպագու Ինստագրամում, 360 000 հերտևորդ Ֆեյսբուքում և 580 000-ից ավելի հետևորդ իր ՅուԹյուբյան ալիքում։
2017 թվականի փետրվարին նա պայմանագիր է ստորագրել «Warner Music Group»-ի հետ։ Նրա առաջին ալբոմը «Karma» լեյբլում և հաջորդ «Deja Vu» ալբոմը 2018 թվականի հունվարին զբաղեցրել են առաջին հորիզոնականը գերմանական ալբոմների շքերթում, ինչպես նաև Ավստրիայի և Շվեյցարիայի շքերթներում։ Գերմանական «Die Welt» ամսագիրը նրան անվանել է «գերմանական Ջասթին Բիբեր»։ 2017 թվականին Մայքը նկարահանվել է «Spotlight» սերիալում՝ Լյուկի դերում։


== Սկավառակագրություն ==


=== Ալբոմներ ===


=== EP-ներ ===


=== Սինգլներ ===
Ցուցադրություն 


=== Այլ երգեր ===
2015 - «Heal»
2016 - «Bring mich zum Singen»
2017 - «Egal»
2017 - «Nein»
2017 - «Galaxie» (Sierra Kidd-ի հետ)
2017 - «FlashBacks»


== Ֆիլմագրություն ==
2017 - «Spotlight» (օնլայն սերիալ) - Լյուկի դերակատար


== Մրցանակներ ==


== Ծանոթագրություններ ==


== Արտաքին հղումներ ==
Պաշտոնական կայք
ԲՍՀՏ

Բարձր սահմանման հեռուստացույց կրճատ ԲՍՀՏ (անգլերեն՝ High Definition Television կրճատ HDTV), հեռուստատեսային համակարգ՝ ուղղահայաց և հորիզոնական լուծաչափով, մոտավորապես կրկնակի ստանդարտից։ 

Այսպիսով, ԲՍՀՏ-ի բարձրացված հստակությունը թույլ է տալիս պատկերը դիտել ավելի մոտ հեռավորությունից, քան ստանդարտ հստակությամբ հեռուստացույցը կամ օգտագործել ավելի մեծ էկրաններ։ Միևնույն ժամանակ, պատկերի գծային կառուցվածքը մնում է անտեսանելի և ապահովում է մանրամասների պարզություն, որոնք տարբերվում են սկզբնական սյուժեում միջին տեսողական սրություն ունեցող դիտորդի համար։


== Պատմություն ==
Առաջին ԲՍՀՏ համակարգերը, որոնք ենթադրում են 1000 անալոգային գծերի սկանավորում, առաջարկվել են հեռուստատեսային ռահվիրաներ ամերիկացի Ջոն Բերդի և խորհրդային ինժեներ Սերգեյ Նովակովսկու կողմից 1944 և 1946 թվականներին։ Բեյրդի նախագիծը մերժվեց, և 1958 թվականին Նովակովսկին դարձավ 1125 տող թույլատրությամբ փորձարարական ռազմա-շտաբային կապի համակարգի Տրանսֆորմեր ստեղծողներից մեկը։
Բարձր հստակությամբ հեռուստացույց ստեղծելու փորձերը վերսկսվեցին 1970-ականներին, երբ ստանդարտ հեռուստատեսությունը մոտեցավ իր առաստաղին նկարի որակով և էկրանի չափսերով։ Ապագա ԲՍՀՏ ստանդարտների հիմքը դրվել է 1972 թվականի մարտին, ՄՀԽԿ 11-րդ հետազոտական խմբի հերթական հանդիպման ժամանակ, որը նաև հաստատել է առաջին միջազգային ծրագիրը՝ մշակելու թվային հեռուստատեսային ազդանշանի սեղմման մեթոդներ։ Բարձր հստակության հեռուստատեսային համակարգերը ի սկզբանե մշակվել են ոչ միայն բարձրորակ պատկերներ հեռավորության վրա փոխանցելու համար, այլ նաև կինեմատոգրաֆիայի, արդյունաբերական և գիտական տեսանկարահանման կարիքների համար՝ որպես հնարավոր էլեկտրոնային կինոմեդիայի չափանիշ.:


== Ծանոթագրություններ ==
Սահակ Գ Բագրատունի

Սահակ Բագրատունի (ծն․ թ․ անհայտ - մոտ 770), Հայոց իշխան, պատրիկ և սպարապետ 753 թվականից։ Հաջորդել է Աշոտ Բագրատունի Կուրացյալին, որի հորեղբոր՝ Բագրատի որդին էր։
Սահակ Բագրատունու օրոք Աբբասյան խալիֆայությունը դադարեցրել է արաբ բանակում կռվող հայկական հեծելազորի ռոճիկի վճարումը, Հայաստանում սաստկացրել հարկահանությունները, կողոպուտները, ավերածություններն ու գերեվարումները։ Սահակ Բագրատունին խաղաղ բանակցություններով փորձել է մեղմել բռնությունները, բայց չի հասել դրական արդյունքի։ 768 թվականին մասնակցել է Պարսավի կանոնադիր ժողովին, որի նպատակն էր կարգավորել երկրում սրված դասակարգային հակասությունները։ Սահակ Բագրատունուն դավադրաբար ձերբակալել և սպանել են արաբ տիրողները, իսկ հարստությունը բռնագրավել։
Եղել է Վարազ-Տիրոց Բագրատունու թոռը՝ Բագրատ Բագրատունու որդին։ Զավակների մասին տեղեկություններ չկան։ Նրան հաջորդել է իր նախորդի՝ Աշոտ Գ-ի որդին՝ Սմբատը։


== Գրականություն ==
Տեր-Ղևոնդյան Ա․, Հայոց իշխանությունը արաբական տիրապետության ժամանակաշրջանում, «ՊԲՏ», 1964, № 2
Cyrille Toumanoff, Les dynasties de la Caucasie chrétienne de l'Antiquité jusqu'au xixe siècle։ Tables généalogiques et chronologiques, Rome,‎ 1990, p. 122.


== Ծանոթագրություններ ==
Գժասար

Գժասար, լեռնագագաթ Արցախի Հանրապետության Շահումյանի շրջանի հարավարևմտյան մասում Ծռասար և Մխմաթիք լեռնաշղթաների հատման կետում։ Լեռնագագաթը գտնվում է Շահումյանի և Քաշաթաղի շրջաների վարչատարածքային բաժանման՝ արևմուտքից-արևելք 15 կմ գծի հատման վրա։ Գժասարից է սկիզբ առնում Թարթառ գետի վտակներից մեկը։


== Ծանոթագրություններ ==
Ֆոքստրոտ

Ֆոքստրոտ (անգլ.՝ foxtrot, < fox –աղվես և trot – վարգ, արագ քայլ), պարահանդեսային զուգապար։
Պարում են զույգերով։ Ձևավորվել է 1912 թվականին ԱՄՆ–ում, հեղինակ է համարվում ամերիկացի պարող և կատակերգակ Հարր Ֆոքսը։ Առաջին համաշխարհային պատերազմից հետո լայն տարածում է գտել Եվրոպայում։ Պարաձևին հատուկ են մանր, սահուն քայլքը, սինկոպավոր ռիթմը, հավասար շարժումները, որոնք հեշտությամբ ենթարկվում են վարիացիաների։ Գոյություն ունի արագ և դանդաղ ֆոքստրոտ։ Երաժշտական չափը 4/4 է։
1927 թվականին Մեծ Բրիտանիայում առաջացավ ֆոքստրոտի արագ տարատեսակ` «Քուիքթայմ Ֆոքստրոտ և Չառլստոն», միացնելով ֆոքստրոտը չառլստոնի «հարթ քայլերի» հետ։
1930-ական թվականներին ԱՄՆ-ում նորաձև դարձավ ֆոքստրոտի դանդաղ ձևը - «լուսնային» սլոուֆոքս (անգլ.՝ slowfox)։
1936 թվականին պարը սկսեց դուրս գալ նորաձևությունից, զիջելով տեղը ջիթերբագին, որը սկիզբ դրեց սվինգ ժանրի ժամանակաշրջանին։
Ֆոքստրոտի զարգմացման մեջ մեծ ավանդ են ունեցել այդ ժամանակների հայտնի պարողները։ Շնորհիվ ամերիկացի Մորգանի առաջ է եկել «բաց-սպին շրջադարձը», Անդերսոնը և Ժոզեֆինա Բրեդլին մտածել են «ուղղության փոփոխությունը» և «փետուր քայլը», իսկ Ֆրենկ Ֆորդը - «բարձրակրունկային շրջադարձը»։
Ֆոքստրորտը և այլ պարեր մեծ ճանաչում էին գտել ԽՍՀՄ-ի վաղ ժամանակաշրջանում, նման պարերը ոչ միայն պարում էին սրճարաններում, այլ նաև ներառված էին բեմականացումների մեջ, մասնավորապես Վսևոլոդ Մեյերխոլդի և Նիկոլայ Ֆորեգերի։ Այսպես կոչված «սրճարանային մշակույթի» մայրամուտից հետո ֆոքստրոտը ներկայացվեց ու մեղադրվեց սեքսուալիզմի մեջ և այդպիսով արգելքի տակ դրվեց։


== Ծանոթագրություններ ==
Գաբրիել Էլ-Ռեգիստան

Գաբրիել Արկադիի (Արշակի) Ուրեկլյան (Էլ-Ռեգիստան, դեկտեմբերի 15, 1899(1899-12-15), Սամարղանդ, Թուրքեստան, Ռուսական կայսրություն - հունիսի 30, 1945(1945-06-30), Մոսկվա, ԽՍՀՄ), հայազգի խորհրդային լրագրող, գրող, ԽՍՀՄ օրհներգի խոսքերի հեղինակ (Սերգեյ Միխալկովի հետ, 1943)։ 
Բանաստեղծ Հարոլդ Ռեգիստանի հայրն է։


== Կենսագրություն ==
Գաբրիել Ուրեկլյանը ծնվել է 1899 թվականի դեկտեմբերի 15-ին Սամարղանդում (այլ աղբյուրներով՝ Թբիլիսիում) հայկական ընտանիքում։ Հայրը եղել է Թուրքեստանյան բանկի նախագահը։ Իր գրական կեղծանունը ստեղծել է՝ հապավելով «Գաբրիել» անունը՝ «Էլ», և Սամարղանդի ճարտարապետական համակառույցի՝ Ռեգիստան հրապարակի անունից։
Տիրապետել է ռուսերենին, հայերենին, ուզբեկերենին, ադրբեջաներենին, տաջիկերենին։ Հոկտեմբերյան հեղափոխության օրերին Սամարղանդից մեկնել է Բաքու, կամավոր մտել կարմիր գվարդիայի շարքերը։ Բաքվի կոմունայի անկումից հետո փոխադրվել է Հայաստան, մասնակցել Հայկական առաջին կոմունիստական գնդի ապստամբությանը։
Առաջին ստեղծագործությունը լույս է տեսել 1924 թվականին, Թբիլիսիի «Ռաբոչայա պրավդա» թերթում։
Սամարղանդում և Տաշքենդում աշխատել է որպես «Ուզբեկիստանսկայա պրավդա» թերթի թղթակից, այնուհետև՝ «Իզվեստիա» թերթի հատուկ թղթակից Միջին Ասիայում։

Հայրենական մեծ պատերազմի տարիներին եղել է ռազմաօդային ուժերի «Ստալինսկի սոկոլ» («Ստալինյան բազե») թերթի ռազմաճակատային թղթակիցը։ Զինվորական կոչումը՝ կապիտան։
1943 թվականին Սերգեյ Միխալկովի և Ալեքսանդր Ալեքսանդրովի հետ համատեղ գրել է Խորհրդային Միության օրհներգը։
Մահացել է 1945 թվականի հուլիսի 30-ին Մոսկվայում։ Թաղված է Նովոդևիչյան գերեզմանատանը։


== Ստեղծագործություններ ==
Պամիր, Տյան-Շան, Ալթայ, Կարակումներ, Կզըլկում, Բետպակ–Դալա կատարած ճանապարհորդությունների արդյունքն են «Սև լեռների գաղտնիքը», «Երբ մեռնում են էմիրները», «Վտարանդին» և «Ջուլբարս» կինոնկարները, «Պողպատե ճանկ» պատմվածքների ժողովածուն։ Ինքնաթիռով Դիկսոն թռչելու տպավորություններն են ամփոփված «Արտասովոր ճանապարհորդություն» և «Հեռավոր հյուսիսի հետախույզները» գրքերում։
1930-ական թվականներին լույս են տեսել Էլ–Ռեգիստանի «Ֆերգանայի մեծ ջրանցքը» և «Մոսկվա–Կարակում–Մոսկվա» ակնարկների ժողովածուները։


== Ծանոթագրություններ ==
Աստերոիդների ցանկ (158201-158300)

Աստերոիդների ցանկ (158101-158200)  • Աստերոիդների ցանկ  • Աստերոիդների ցանկ (158301-158400)
 Աստերոիդների ցանկ (158101-158200)  • Աստերոիդների ցանկ  • Աստերոիդների ցանկ (158301-158400)
Patreon

Patreon, վեբ կայք, որում հեղինակները տեղադրում են իրենց ստեղծագործական աշխատանքները (տեսանյութեր, լուսանկարներ, երգեր), որոնք կարող են տարածվել վճարովի բաժանորդագրությամբ։ 
Կայքը հայտնի է YouTube-վիդեոբլոգերների, կոմիքսների հեղինակների, գրողների, փոթքասթերների, երաժիշտների և այլ ստեղծագործական ոլորտում աշխատող օգտատերերի շրջանում։ Patreon-ը թույլ է տալիս նրանց ստանալ ֆինանսավորում անմիջապես երկրպագուներից իրենց ամեն հրապարակման համար։ Ընկերությունը հիմնվել է երաժիշտ Ջեք Կոնտենի և մշակվել Սէմ Յամի կողմից 2013 թվականին։ Ընկերությունը տեղակայված է Սան Ֆրանցիսկոյում։  


== Պատմություն ==

Հիմնադրվել է 2013 թվականի մայիսին երաժիշտ Ջեք Կոնտեի կողմից, ով տարբերակներ էր փնտրում գումար վաստակելու շնորհիվ իր հայտնի YouTube տեսահոլովակների։ Սէմ Յամի հետ միասին նա մշակեց պլատֆորմ, որը թույլ էր տալիս իր երկրպագուներին փոխանցել որոշակի գումար իր ամեն հրապարակման համար։ 2013 թվականի օգոստոսին ընկերությունը ստացավ 2,1 միլլիոն դոլար ֆինասավորում վենչուրային ներդողներից։ 2014 թվականի հունիսին ընկերությունը ստացավ ևս 15 միլիոն դոլար Index Ventures-ի կողմից։ 2016 թվականի հունվարին Ջոշուա Կուշները ընկերության համար տրամադրեց ևս 30 միլլիոն դոլար, որը արդյունքում Patreon-ի կապիտալը դարձավ 47,1 միլլիոն դոլար։ 
Կայքի մեկնարկից 18 ամիս անց կայքում գրանցված երկրպագուների թիվը հասնում էր 125 000-ի։ 2014 թվականի վերջին կայքը հայտարարեց, որը կայքում գրանցված երկրպագուները հեղինակներին ուղարկում են ավելի քան մեկ միլլիոն դոլար։ 
2015 թվականի հոկտեմբերին կայքը դարձավ մասշտաբային կիբերհարձակումների զոհ, որի արդյունքում գողացվեց ավելի քան 15 Գբ գաղտնաբառեր, վճարային տվյալներ և ներքին կոդ։ Գողացված տվյալները պարունակում էին ավելի քան 2,3 միլլիոն էլեկտրոնային փոստի հասցեներ և անձնական նամակներ։ Հարձակումից հետո օգտատերերին ուղարկվեց նամակ, որը պահանջում էր ուղարկել գումար Բիթքոյին հասցեին, որպեսզի պահպանեն իրենց տվյալները։ 
2016 թվականին Patreon ծանուցեց իր օգտատերերին փոփոխությունների մասին, նշելով, որ փոխանցումներ այլևս կատարվելու են միայն PayPal-ի միջոցով։ 
2017 թվականի հունվարին հայտարարվեց, որ կյանքի թողարկման պահից հեղինակներին ուղարկվել է ավելի քան 100 միլլիոն դոլար։ Նույն թվականի մայիսին հայտարարվեց, որը ծառայությունից օգտվում են ավելի քան 50 հազար հեղինակ և 1 միլլոն երկրպագուներ։ 
2018 թվականի օգոստոսին հայտարարվեց, որ ընկերությունը ձեռք  է բերել Memberful ընկերությունը։ 


== Ծանոթագրություններ ==
Թանգարանները գիշերը

Թանգարանները գիշերը (անգլ.՝ Museums at Night), տարին երկու անգամ անցկացվող փառատոն, որը կազմակերպվում է Մեծ Բրիտանիայի թանգարաններում, պատկերասրահներում, գրադարաններում, արխիվում, մշակութային ժառանգության օբյեկտներում և որի ընթացքում թանգարանները բաց են լինում ուշ ժամերին, նաև` գիշերները, անց են կացվում հատուկ միջոցառումներ։ Այն կապված է եվրոպական Թանգարանների միջազգային օրվա ծրագրի հետ և անցկացվում է մայիսի և հոկտեմբերի վերջին, հանգստյան օրերին։ 
Թանգարանները գիշերը ծրագիրը հիմնադրվել է Անգլիայի արվեստի խորհրդի կողմից և կառավարվում է Culture24-ի կողմից։ 2009 թվականի Թանգարանները գիշերը միջոցառման ընթացքում Մեծ Բրիտանիայի մշակութային և ժառանգության վայրերում ցուցադրել է 157 իրադարձություն` գրավելով ավելի քան 34.000 այցելուների։ 
Թանգարանները գիշերը միջոցառումը միավորում է մշակութային և ժառանգության ծրագրեր` առաջարկված Միացյալ Թագավորության շատ քաղաքների բազմաթիվ կազմակերպությաունների կողմից, այդ թվում`Սթոքփորթը, Բաթը, Դորչեսթերը,, Նորվիչը, Լիվերպուլը և Նյուքեսլ Գեյթսհեդը։ Փառատոնի ընթացքում անցկացված ամենամեծ ծրագիրը կազմակերպվել է Նյուքեսլ Գեյթսհեդում` զբաղեցնելով ավելի քան 50 վայրեր և կրելով «Ուշ ցուցադրություններ» վերնագիրը։ 


== Մասնակիցներ ==
Թանգարանների և այլ մշակութային հաստատությունների միջև անցկացվող «Միացիր» մրցույթը ներգրավում է արվեստագետների, որոնք արվեստի գործեր են ստեղծում փառատոնի օրերի համար։ 
2013 թվականի մայիսի Թանգարանները գիշերը ծրագրի «Ուշ ցուցադրություններ» ծրագրով մասնակցած արվեստագետներից մեկը եղել է Ջուլիա Վոգլը, ով ջահ է ստեղծել հանդիսատեսի օգնությամբ` օգտագործելով վերամշակված պլաստիկ 2500 շիշ։ Դեյվի և Քրիստին ՄաքԳուիրները մասնակցել են Թանգարանները գիշերը փառատոնին 2015 թվականի նոյեմբերին Սթարքերսի հետ` կենդանացնելով Ուիլիամսոնի արվեստի պատկերասրահի և թանգարանի Փաուլին արձանն անիմացիայի միջոցով։


== Ծանոթագրություններ ==


== Արտաքին հղումներ ==
http://www.museumsatnight.org.uk Թանգարանները գիշերը. պաշտոնական կայք
The BBC History Magazine Guide to Museums at Night 2013
Կրիվիե Բալկի

Կրիվիե Բալկի (ռուս.՝ Кривые Балки), գյուղ Ռուսաստանի Բելգորոդի մարզի Պրոխորովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կորայմա Տորես

Կորայմա Ալեհանդրա Տորես Դիաս (իսպ.՝ Coraima Alejandra Torres Díaz, հունիսի 6, 1973(1973-06-06), Վալենսիա, Վենեսուելա), վենեսուելացի դերասանուհի, որը հանրաճանաչություն է ձեռք բերել «Կասանդրա» հեռուստասերիալի գլխավոր դերակատարման շնորհիվ։ Դերասանական կարիերան սկսել է Վենեսուելայում 1980-ական թվականների վերջին։ Նրա առաջին դերերը եղել են «Գարդենիա» և «Ալոնդրա» հեռուստանովելներում։ Առաջին գլխավոր դերն ստացել է 1992 թվականին՝ հայտնի «Կասսանդրա» հեռուստասերիալում, որը ցուցադրվել է ավելի քան 100 երկրներում։ «Կասանդրա»-ից հետո մեկնել է Կոլումբիա, որտեղ գլխավոր դեր է ստացել «Երազներ և հայելիներ» հեռուստասերիալում, որտեղ նրա գործընկերը կոլումբիացի դերասան Նիկոլաս Մոնտերոն էր։ Նրանք սիրահարվել և ամուսնացել են 1996 թվականին։
Կորայման խաղացել է նաև «Երկվորյակներ» մինի-սերիալում և մեկ այլ վենեսուելական հեռուստասերիալում, որից հետո նա աշխատել է Պերուում և Արգենտինայում՝ նկարահանվելով ևս երեք հեռուստասերիալներում։ Նրա վերջին դերակատարումները եղել են «Amor del bueno» և «Լորենա» սերիալներում։ Բնակվում է Կոլումբիայի մայրաքաղաք Բոգոտայում։ Կորայման աշխատել է կոլումբիական «Վերջին երջանիկ ամուսնություն» սերիալում՝ մարմնավորելով Կամիլա անունով մի կնոջ, որը ստիպված է դիմագրավել կյանքի դժվարություններին ամուսնուն թողնելուց հետո։
2012 թվականին աշխատել է «5 ազատ այրիներ» սերիալում։ 


== Հեռուստանովելներ ==
«Ալոնդրա» (RCTV International - RCTV, 1989.)
«Գարդենիա» (RCTV International - RCTV, 1990.)
«Կասանդրա» (RCTV International - RCTV, 1992.)
«Դուլս Իլյուզիոն» (RCTV International - RCTV, 1993.)
«Երազներ և հայելիներ» (RTI, 1995.)
«Կամբիո դե Պիել» (RCTV International –RCTV, 1997.)
«Մարիա Էմիլիա Քուերիդա» (ATV, 1999.)
«Ամոր Լատինո» (Արգենտինա)
«Սոլեդադ» (América Producciones, Պերու)
«Ամոր Դել Բուենո» (Վենեվիժն Ինտերնացիոնալ, Վենեսուելա)
«Լորենա» (RCN հեռուստատեսություն, 2005 թ.)
«Վերջին երջանիկ ամուսնություն» (Կամիլա Անդրադե) (RCN հեռուստատեսություն, 2008.)
«Մարդասպան կանայք» (Կարմեն, Հոնրադա) (RCN հեռուստատեսություն, 2008.)
«Լա Պոլա» (RCN 2010)
«5 ազատ այրիներ» (Sony Pictures 2012)


== Ծանոթագրություններ ==


== Արտաքին հղումներ ==
Կորայմա Տորես Internet Movie Database կայքում
Coraima Torres in VenCOR
150 (թիվ)

150 (հարյուր հիսուն), բնական թիվ է։

Տարվա 150-րդ օրը մայիսի 30-ն է (նահանջ տարիներին՝ մայիսի 29-ը)


== Գիտության մեջ ==
150 կարգային թիվն է կրում Նյուվա աստերոիդը;


== Այլ ոլորտներում ==
հայերենի այբուբենի տառերով գրվում է՝ ՃԾ;
Դանբարի թիվն է՝ 150-ն անհատի մշտական սոցիալական կապերի քանակի սահմանափակումն է։
Սեսնա-150-ը թեթև ինքնաթիռ է։


== Տես նաև ==
150 թ., Մ. թ. ա. 150 թ.
Սալմորեխո

Սալմորեխո (իսպ.՝ salmorejo), սառը պյուրե ապուր է, պատրաստված լոլիկից և հացից, ծագումով անդալուսական Կորդովայից։ Սալմորեխոն պատրաստում են լոլիկից, հացից, սխտորից, ձիթապտղից և քացախից։ Լոլիկները սովորաբար առանձնացնում են մաշկից և ավելացնում այլ բաղադրամասերին։ Ապուրը մատուցվում է սառը վիճակում, խաշած ձվերի հետ։ Սալմորեխոն ունի վարդագույն, գազարագույն գույն և բավաանին թանձր է հացի շնորհիվ։ Սալմորեխոն նաև կարող է օգտագործվել որպես սոուս։ Անդալուսիայում այն հայտնի է նաև ardoria անունով։ Սալմորեխոն մատուցվում է ապակե բաժակներով։ Սոլմորեխո անվանումը կրում է նաև կծու սոուսը և մարինադը, որը բնորոշ է Կանարիական խոհանոցին։ Այն օգտագործվում է մսին համ տալու համար, հատկապես նապաստակի մսին, որը համարվում է կղզիների ֆրմային ուտեստը։ Մարինադը իր մեջ պարունակում է աղ, սխտոր և պղպեղ։


== Ծանոթագրություններ ==


== Արտաքին հղումներ ==
Սալմորեխոյի 100 տարբեր բաղադրատոմսեր


== Տես նաև ==
Ախոբլանկո
Սևապոչ նապաստակ

Սևապոչ նապաստակ, կամ կալիֆոռնիական նապաստակ (լատ.՝ Lepus californicus) Նապաստակների ամենատարածված տեսակները, որոնք հայտնաբերվել են Ամերիկայի Միացյալ Նահանգների արևմտյան մասում և Մեքսիկայում։


== Բնութագիր ==
Սևապոչ նապաստակն ունի երկար ականջներ և երկար, հզոր հետևի ոտքեր։ Երկարությամբ հասնում է 47-ից 63 սմ, քաշը տատանվում է 1,5-ից 3 կգ։ Էգերը մի փոքր ավելի մեծ են, քան արուները։ Ընդհանուր առմամբ, սեռական դիֆորֆիզմը չի արտահայտվում։ Պոչի երկարությունը 5-ից 11 սմ է, ականջները` 10-ից 13 սմ երկարության, բայց չափազանց լայն։ Հնարավոր է, որ այդպիսի աներևակայելի զարգացած ականջները չոր, տաք կլիմայական պայմաններում մարմնի ջերմաստիճանը կարգավորելու սարքերից մեկն են։ Մեծ քաշըը թույլ է տալիս արագ վատնել ավելորդ ջերմությունը առանց քրտինքի։ 
Մարմնի վերին մասը գույնը մոխրագույն-շագանակագույն է, փորը՝ սպիտակավուն։ Նապաստակի մեջքին կա սև գծեր, իսկ պոչը՝ սև։


== Տարածվածություն ==
Սևապոչ նապաստակը նապաստակի ամենատարածված տեսակն է ԱՄՆ-ի արևմուտքում և Մեքսիկայում։ Բնակվում է չոր լանդշաֆտներում, կիսաանապատներում, տափաստաններում՝ ծովի մակարդակից մինչև 3700 մետր բարձրության վրա։


== Կենսակերպ ==
Ակտիվ է լուսաբացին և գիշերը։ Օրվա ընթացքում այն ​​թաքնվում է թփերի ստվերներում։ Նրանք վարում են միայնակ ապրելակերպ՝ պաշտպանվելով գիշատիչներից, առաջին հերթին իրենց մորթով և 50-ից 60 կմ/ժամ արագությամբ։ Բացի այդ, նապաստակները ունակ են կանգնած դիրքից ցատկել մինչև 6 մ հեռավորության վրա։


== Սնունդ ==
Նապաստակի այս տեսակի սնունդը հիմնականում բաղկացած է խոտաբույսերից և բույսերի կանաչ մասերից, ինչպես նաև ծառերի ճյուղերից և կեղևից ու կակտուսներից։ Միևնույն ժամանակ, կենդանիները անընդհատ ուտում են, քանի որ նրանք շատ մեծ կարիք ունեն բուսական սննդի։ Ջրի անհրաժեշտությունը շատ ցածր է, կենդանիները ստանում են ամբողջ անհրաժեշտ ջուրը սննդից։


== Բազմացում ==
Էգը տարեկան ունենում է երեքից չորս անգամ հղիություն, որը տևում է 41-47 օր, որից հետո ծնվում են առնվազն 5-6 ձագ, ավելի հաճախ` 3-ից 4-ը։ Ձագերը ծնվում են արդեն լիարժեք ձևավորված և ծննդյան առաջին օրերից ի վիճակի են խոտ ուտել։ Էգը հոգ է տանում աճող սերնդի մասին մոտ 3-ից 4 օրվա ընթացքում, իսկ հետո թողնում է ձագերին։
Անազատության մեջ նապաստակների կյանքի տևողությունը 5-ից 6 տարի է, սակայն բնության մեջ նրանք մահանում են հիվանդությունների, գիշատիչների և այլ պատճառներով շատ ավելի վաղ։


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Troy L. Best: Lepus californicus. Mammalian Species. 530, 1996, S. 1-10 [1]
Յասկա

Յասկա (էստ․՝ Jaska), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 84 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սանտոնին

Սանտոնին, հակաճիճվային դեղամիջոց։ Երկցիկլիկ տերպենոիդ, պարունակվում է օշինդրի տերեներում և ծաղկաբույլերում։ Օգտագործում են հաբերի և փոշիների ձևով՝ ասկարիդոզի բուժման նպատակով։
Just Do It

Just Do It (Just Do It «Պարզապես արա դա») ստիլիզացված մեծատառերով JUST DO IT. և ներկայացված Futura Bold Condensed տառատեսակով  Nike սպորտային կոշիկ արտադրող ընկերության կարգախոսն է, ինչպես նաև նրա ապրանքանիշն ուբրենդը։ Կարգախոսը ստեղծվեց  1988 թվականին գովազդային գործակալության հետ հանդիպմանը։ Այդ գործակալության հիմնադիրը պնդում է, որ պարտական է  Nike-ի  "Just Do It" կարգախոսով վարձու մարդասպան Գարի Գիլմորին:,Վերջինիս, լինելով մահվան դատապարտված, խրախուսել է պահակախմբին, որ պատրաստվում էին մահվան դատավճիռը ի կատար ածել, ասում է. «Եկեք անենք դա» ("Let's do it.") «Just Do It» քարոզարշավը թույլ տվեց Nike- ին ավելացնել Հյուսիսային Ամերիկայի ներքին սպորտային կոշիկի բիզնեսի մասնաբաժինը `18% -ից մինչև 43% 1988 թվականից մինչև 1998 թվականը (877 մլն դոլարից մինչև 9.2 մլրդ դոլար համաշխարհային վաճառք)։
Բազմաթիվ իրավիճակներում Nike-ի "Just Do It" արտահայտությունը հայտնվում է ընկերության պատկերանիշը , որը հայտնի է, որպես «թռչնանիշ»։


== Գովազդային քարոզարշավի մեկնարկ ==
1988 թվականին մեկնարկած «Just Do It» քարոզարշավը, որը  ընկերությունը կարգախոսի իմաստը սահմանում էր որպես «ունիվերսալ և խիստ անձնական», շատ հաջող էր։ 
1980-ականների ֆիթնեսի և աերոբիկայի տարածման շամանակ Reebok մրցակից ընկերությունը ղեկավարել էր իրենց քարոզարշավը։  Nike ընկերությունը պատասխանել է «կոշտ, դաժանության հասնող գովազդային քարոզարշավով»։ Քարոզարշավի նպատակներից մեկն այն էր, որ ընդգրկվեն բոլոր ամերիկացիները `անկախ տարիքից, սեռից կամ ֆիզիկական պատրաստվածությունից։ Nike- ի հիմնական նպատակն էր ներկայացնել սպորտային կոշիկներ որպես նորաձևության հայտարարություն սպառողների համար, ինչը հանգեցրեց Nike- ի հագուստին, որը հագնում են ոչ միայն որպես սպորտային հանդերձանք։ «Just Do It» քարոզարշավի արդյունքում հայտնվեց մի շարք լրատվամիջոցներում, այդ թվում մերչանդայզինգում, փողոցային գովազդային վահանակներում, տպագիր լրատվամիջոցներում և գրաֆիտիի արվեստում։


== Գովազդային քարոզարշավի հաջողություն ==
Քարոզարշավի ողջ ընթացքում Nike- ը ներգրավեց տարբեր ազգերի մի շարք հայտնի մարդկանց, ինչպես նաև բազմաթիվ նշանավոր մարզիկների` հաճախորդների ներգրավման և Nike-ի կերպարը գրավիչ ու հուսալի դարձնելու համար ոչ միայն շարքային հաճախորդների, այլ նաև պրոֆեսիոնալ մարզիկների համար։ Հանրահայտ ֆուտբոլիստներ Բո Ջեքսոնը, Ռոնալդինյոն և Ուեյն Ռունին, բասկետբոլային աստղեր Մայքլ Ջորդանը և Կոբի Բրայանտը և թենիսի աստղեր Ռոջեր Ֆեդերերը ևՌաֆայել Նադալը հայտնվել են իրենց գովազդներում։
Քարոզարշավը ներկայացրեց Nike- ի իմիջը, որպես հաջողության հետ կապված նորարարական ամերիկյան պատկեր, պրոֆեսիոնալ մարզիկների և մոտիվացիայի կարգախոսների համադրությամբ, որոնք ընդգծում էին սպորտայնությունն ու առողջությունը։ Դա հանգեցրեց նրան, որ հաճախորդներն իրենց գնումների հետ էին կապում հաջողության  հասնելու հեռանկարը։


== Ծանոթագրություններ ==
Կիննու (գյուղ, Տոռմա շրջան)

Անվան այլ կիրառումների համար տե՛ս՝ ԿիննուԿիննու (էստ․՝ Kõnnu), գյուղ Էստոնիայի Յիգևամաա նահանգի Տոռմա շրջանում։
2011 թվականի տվյալներով գյուղում բնակվում էր 81 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(6853) Սիլվանոմասալիա

(6853) Սիլվանոմասալիա (անգլ.՝ Silvanomassaglia), աստերոիդ աստերոիդների հիմնական գոտում։ Հայտնաբերվել է 1986 թվականի փետրվարի 12-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,262076 ա. մ., առավելագույնը մոտենում է 1,9946 ա. մ. հեռավորության վրա և հեռանում 2,5295 ա. մ.։ Արեգակի շուրջ մեկ ամբողջական պտույտ է կատարում 1242,68 երկրային օրվա ընթացքում, իր ուղեծրով շարժվելով միջինում 0,289696 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6853) Սիլվանոմասալիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(3719) Կարամզին

(3719) Կարամզին (անգլ.՝ Karamzin), աստերոիդ աստերոիդների հիմնական գոտում։ Հայտնաբերվել է 1976 թվականի դեկտեմբերի 16-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,4059 ա. մ., առավելագույնը մոտենում է 1,9081 ա. մ. հեռավորության վրա և հեռանում 2,9037 ա. մ.։ Արեգակի շուրջ մեկ ամբողջական պտույտ է կատարում 1363,06 երկրային օրվա ընթացքում, իր ուղեծրով շարժվելով միջինում 0,264112 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3719) Կարամզին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գոլովկովա

Գոլովկովա (ռուս.՝ Головкова), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կոնգա գետի աջ ափին 8 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008435
Հիդրոլոգիական ուսումնասիրությունների կոդը - 103000843
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նիժնի (խուտոր, Չիշմինսկի շրջան)

Նիժնի (ռուս.՝ Нижний, բաշկիրերեն՝ Түбәнге), խուտոր Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 195 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պենիաֆլորի ամրոց (Խաեն)

Պենիաֆլորի ամրոց (Խաեն), (իսպ.՝ Peñafiel, թարգմանաբար նշանակում է հավատարիմ ժայռ), ամրոց Իսպանիայի Վալյադոլիդ գավառի Պենիաֆլոր ավանում, Կաստիլիա-Լեոն ինքնավար մարզում։ Ամրոցն ունի 28 աշտարակ։ Ներկայիս տեսքը ստացել է 16-րդ դարում, սակայն շինարարությունը սկսվել էր դեռ 11-րդ դարում։
1917 թվականի հունիսի 1-ի հրամանով Իսպանիայի մշակույթի նախարարության կողմից Պենիաֆլորի ամրոցն ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0000148 գրանցման համարի տակ։


== Պատմություն ==
Առաջին ամրացման աշխատանքները կատարվել են Լեոն Ռամիրոյի օրոք։ Պատմական աղբյուրներում ամրոցի վերաբերյալ առաջին հիշատակությունները թվագրվում են 943 թվականով։
983 թվականին ամրոցը գրավել էր վեզիր Ալմանզոր Կորդոբացին։ Սակայն 1008 թվականին այն ետ է գրավել Սանչո Գարսիան, որին օգնում էր կոմս Կաստիլիան։ Համաձայն լեգենդի` երբ կոմսը վերջապես մտնում է ամրոց, իր նիզակը մխրճում է այն ժայռի մեջ, որի վրա կառուցված է ամրոցը և ասում Desde hoy en adelante esta será la peña más fiel de Castilla (այսօրվանից և հավետ այն հավատարիմ կլինի Կաստիլային), իսկ ժայռը անվանեցին Բազեի ժայռ։ Այդպես ժայռը և ամրոցը ստացան իրենց անվանումները։
1112 թվականին Արագոնի արքա Ալֆոնսո I-ը պաշարված է եղել ամրոցում իր կնոջ՝ Ուրրակա Կաստիլիայի զորքերի կողմից, իսկ հետագայում Ալֆոնսո IV-ի կողմից։ Ամրոցի մեկ այլ հայտնի տերերից է եղել միջնադարյան բանաստեղծ Խուան Մանուելը։
Խուան 2-րդ Արագոնացին (իսպ.՝ Juan II de Aragón) իր պատանեկությունն է անցկացրել ամրոցում, որտեղ և ծնվել է իր առաջնեկ Կառլոսը։ Երբ Կարլոսը ապստամբություն բարձրացրեց թագի համար, ամրոցը գրավվեց և քանդվեց արքայական զորքի կողմից՝ 1451 թվականին։
1456 թվականի լքված ամրոցը Պեդրո Խիրոն արքայից խնդրում է նրա սիրելի Խուանա Պաչեկո փոքր եղբայրը։ Նա սկսեց զբաղվել ամրոցի վերականգնման և վերակառուցման հարցերով, որպես քաղաքից դուրս գտնովող իր սեփականություն և նստավայր։


== Պատկերասրահ ==

		
		


== Ծանոթագրություններ ==
Ministerio de Educación, Cultura y Deporte (ed.). «Consulta a la base de datos de bienes inmuebles».
Proa al Duero, EL PAÍS (13/08/2004)
Museo Provincial del Vino de Valladolid
Գ. Դավթյանի անվան հիդրոպոնիկայի պրոբլեմների ինստիտուտ

Երևանի ագրոքիմիական խնդիրների և հիդրոպոնիկայի ինստիտուտ ՀՍՍՀ ԳԱ, գիտահետազոտական հիմնարկություն Երևանում։ Կազմակերպվել է 1966 թվականի մայիսին՝ Հայկական ՍՍՀ ԳԱ Ագրոքիմիայի լաբորատորիայի հիմքի վրա, ակադեմիկոս Գ. Ս. Դավթյանի ղեկավարությամբ։ 1947 թվականից գործող լաբորատորիան մշակել է հողերի բերրիության և նրանց ագրոքիմիական բնութագրման, բույսերի արմատային և արտարմատային սննդառության, լեռնային շրջաններում հացահատիկային կուլտուրաների ու մարգագետինների պարարտացման հարցերը, կազմել ՀՍԱՀ հողածածկի ագրոքիմիական առաջին քարտեզը (1962 թվականին)՝ բնութագրելով գլխավոր հողատիպերը։
Ինստիտուտի կազմակերպումից հետո ընդլայնվեց ուսումնասիրվող պրոբլեմների շրջանակը։ Ինստիտուտում զարգանում են կենսաոլորտի ագրոքիմիայի և բույսերի արդյունաբերական, անհող արտադրության բնագավառի նոր ուղղություններ, լուծվում պրոբլեմներ՝ կապված կենսաոլորտի հետազոտության, պահպանման և շահագործման միջազգային ծրագրի հետ, մշակվում կարևոր սննդատարրերի միգրացիայի, բնության մեջ նրանց շրջանառության ու հաշվեկշռի, դրանց բարելավման ուղիների հարցերը, ինքնամեքենայացմամբ կարգավորվող արհեստական պայմաններում բույսերի անհող՝ հիդրոպոնիկ արտադրության ագրոքիմիական, ֆիզիոլոգիական և կենսաքիմիական հիմունքները։ Ինստիտուտը ունի (1973 թվական) 6 լաբորատորիա՝ բույսերի սննդառության և մթերատվության, հիդրոպոնիկ միջավայրի միկրոֆլորայի և միաբջիջ ջրմուռների սննդառության, մթնոլորտային տեղումների և ոռոգման ջրերի ագրոքիմիայի, սննդատարրերի միգրացիայի, ռադիացիոն ագրոքիմիայի, փորձնակոնստրակտորական մշակումների։ Գործում են նաև Փորձարարական հիդրոպոնիկ կայանը, Դիլիջանի անտառային ագրոքիմիական կայանը, Արագածի ագրոքիմիական հենակետը, ստացիոնար դիտումների ցանց և օժանդակ արհեստանոց։


== Ծանոթագրություններ ==
Կուռևեռե (այլ կիրառումներ)

Կուռևեռե անունը կամ տերմինը կարող է վերաբերել հետևյալ հոդվածներին․

Կուռևեռե - գյուղ Էստոնիայի Մառտնա շրջանի կազմում։
Կուռևեռե - գյուղ Էստոնիայի Կիիլի շրջանի կազմում։
Կուռևեռե - գյուղ Էստոնիայի Վիգալա շրջանի կազմում։
Կուռևեռե - գյուղ Էստոնիայի Կիհելկոննա շրջանի կազմում։
Կուռևեռե - գյուղ Էստոնիայի Սանգաստե շրջանի կազմում։
Վան (Ճիաթուրայի շրջան)

Վան (վրաց.՝ ვანი), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 1100 մետր բարձրության վրա։ Շրջկենտրոն Ճիաթուրայից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 16 մարդ։


== Ծանոթագրություններ ==
Դրուժնոե (գյուղ, Կրասնոդոնի շրջան)

Անվան այլ կիրառումների համար տե՛ս՝ ԴրուժնոեԴրուժնոե (ուկրաիներեն՝ Дружне), գյուղ Ուկրաինայի Լուգանսկի մարզի Կրասնոդոնի շրջանում։ Հիմնադրվել է 1967 թվականին։ Դե ֆակտո - 2014 թվականից բնակավայրը վերահսկվում է ինքնահռչակ Լուգանսկի Ժողովրդական Հանրապետության կողմից։ Ընդգրկված է Բելոսկելևացկի գյուղական խորհրդում։


== Բնակչություն ==
2001 թվականի տվյալներով Դրուժնոե գյուղում բնակվել է 429 մարդ։ Բնակավայրը զբաղեցնում է 2,5 կմ² տարածք։ Բնակչության խտությունը կազմում է 171,6 մարդ/կմ²։
Գտնվում է Սևերսկի Դոնեց ավազանում։ Հարևան բնակավայրերը՝ հարավում Սուխոդոլսկ և Կրասնոդոն քաղաքները, հարավ-արևմուտքում՝ Մոլոդոգվարդեյսկ, հարավ-արևելքում՝ Ուրալո-Կավկազ և Զապադնի գյուղերը, հարավ-արևելքում՝ Մալի Սուխոդոլ գյուղը, հարավ-արևելքում՝ Սևերո-Գունդորովսկի գյուղը, արևելքում՝ Պոդգորնոյե, հյուսիս-արևելքում՝ Բոլշոյ Սուխոդոլ, հյուսիսում՝ Ռադստնոյե, հյուսիս-արևմուտքում՝ Լիպովոյե, Գաբուն և Բելոսկելևատոե, արևմուտքում՝ Պրիդորոժնոե և Սամսոնովկա։


== Պատմություն ==
Գյուղը հիմնադրվել է 1926 թվականին Վորոշիլովկա անվամբ, առաջին նախագահը եղել է Օրլովը։ 


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջերսի շրջան (Իլինոյս)

Ջերսի շրջան (անգլ.՝ Jersey County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 956 կմ² է, բնակչությունը՝ 22.985 մարդ (2010 թ. տվյալներով)։ Շրջկենտրոնն է Ջերսիվիլ բնակավայրը։ Կազմավորվել է 1839 թ.։
Ժխտման դերբայ

Ժխտման դերբայ, կոչվում է նաև ժխտական դերբայ, դերբայի տեսակ, արտահայտում է նաև գործողության գաղափար՝ առանց դեմքի, թվի ժամանակի իմաստների, հարացուցային շարքում նա գործառում է կատարելիության կերպային երանգավորումով։ Պատմականորեն սերում է անորոշ դերբայից և իմաստաբանական պլանում դեռևս նրանից շատ չի հեռացել։ Հայերենի որոշ վիճակներում կազմվում են դիմավոր այսպես կոչված պայմանականի կամ ենթադրականի ժխտականի շարքեր։ Այդպիսի վիճակ էր տիրում նաև արևելահայ գրական աշխարհաբարի համեմատաբար վաղ շրջանում (գրեթե մինչև անցյալ դարի վերջերը)․ համեմատել․կգրեմ–չեմ գրիլ, կկարդամ–չեմ կարդալ, լ վերջավորության անկումով սրանք դարձել են չեմ գրի, չեմ կարդա ձևերը, որոնք էլ գործածական են արդի գրական  հայերենում։ Եվ ժամանակակից փուլում  ի, ա լծորդները (խոնարհիչներ) արդեն գիտակցվում են որպես ժխտական դերբայի վերջավորություններ։
Ժխտական դերբայը միակ ախյալ դերբայն է, որը օժանդակ բայի հաստատական ձևերի հետ չի զուգորդվում։ Այդ զուգորդումը բացառված է և՛ ստորոգական (շարահյուսական), և՛ հարացուցային պլաններում։


== Ժխտման դերբայի յուրահատկությունները ==
Ձևով նման է անկատար ապառնիի եզակի երրորդ դեմքին, ու խոնարհման դեպքում՝ նաև հրամայականի եզակիին (այդ պատճառով նախապես այն կոչվել է ըղձական դերբայ)։ Նրա գործառական պլանը շատ նեղ է․ զուգորդվելով  եմ/էի օժանդակ բայի ժխտական ձևերի հետ՝ կազմում է ժխտական հարացույց «պայմանական կամ ենթադրական» եղանակում (այլ է ու դերբային նախահար՝ չեմ գրի, չեմ կարդա, չեմ գտնի, չեմ թռչի, չեմ խոսեցնի։ Սաղմերը երևում են դեռևս միջին հայերենյան փուլում։ Որոշ դերբայներում անորոշը դեռևս գործածվում է ուղիղ ձևով, օրինակ, ասել չըմ, խօսել չըմ)։


== Ծանոթագրություններ ==
Նորմատիվ բարոյագիտություն

Նորմատիվ բարոյագիտությունը - Բարոյագիտության բաղկացուցիչ մասն է, որտեղ դրվում և լուծվում են կյանքի իմաստի, մարդու կոչման, մարդու բարոյական պարտքի բովանդակության խնդիրները, հիմնավորում են որոշակի բարոյական սկզբունքներ և նորմեր, որը դրանով իսկ հանդես է գալիս որպես հասարակության կամ դասակարգի բարոյական գիտակցության տեսական լրացում և զարգացում։


== Նպատակը ==
Նորմատիվ բարոյագիտության մեջ փորձ է ձեռնարկվում փիլիսոփայորեն և գիտականորեն լուծել այն նույն խնդիրները, որոնք տարերայնորեն լուծվում են առօրյա գիտակցության, այս կամ այն պատմական պայմաններով։ Պատմության մեջ առաջ քաշված բոլոր բարոյական ուսմունքները և բարոյագիտական տեսությունները վերջին հաշվով նվիրված են եղել պրակտիվ բարոյական խնդիրների լուծմանը և ամեն մի տեսաբան իր ձևով է հիմնավորել այն հասարակության և դասակարգի բարոյական պատկերացումները, որոնց շահերի հոգևոր արտահայտիչ է եղել «ինքը», թեև սուբյեկտիվորեն ձգտել է ստեղծել անկողմնական տեսություն, որ բարձրանում է տարբերակ բարոյական դիրքորոշումների վրա։
Անցյալի մտածողներ սուբյետիվ մտադրությունների և նրանց տեսությունների օբյեկտիվ իմաստի միջև այդ հակասությունը փորձեցին լուծել նեոպոզիտիվիզմի կողմակիցները։ Նրանց տեսակետից պետք է հստակորեն առանձնացնել նորմատիվ բարոյագիտությունը, որը բովանդակում է բարոյական գնահատումներ և պատվիրաններ, սակայն չի կարող գիտական լինել և մետաէթիկա, որը որպես գիտական տեսություն, որը զիտված է բարոյական խնդիրներից։


== Գրականություն ==
П.А.Сорокун. Основы психологии։ Псков, ПГПУ, 2005(ռուս.)


== Ծանոթագրություններ ==
Միրաբիլիտ

Միրաբիլիտ, Գլաուբերի աղ (լատ.՝ mirabilis-զարմանահրաշ, անվանումը տվել է գերմանացի քիմիկոս Ի․ Ռ․ Գլաուբերը), գլաուբերյան աղ, միներալ սուլֆատների դասից։ Քիմական բաղադրությունը՝ 
  
    
      
        N
        
          a
          
            2
          
        
        [
        S
        
          O
          
            4
          
        
        ]
        ⋅
        10
        
          H
          
            2
          
        
        O
      
    
    {\displaystyle Na_{2}[SO_{4}]\cdot 10H_{2}O}
  ։ Պարունակում է 
  
    
      
        19
        ,
        24
        %
        N
        
          a
          
            2
          
        
        O
        ,
        24
        ,
        85
        %
        S
        
          O
          
            3
          
        
        ,
        55
        ,
        91
        %
        
          H
          
            2
          
        
        O
      
    
    {\displaystyle 19,24\%Na_{2}O,24,85\%SO_{3},55,91\%H_{2}O}
   ։ Բյուրեղագիտական համակարգը մոնոկլինային է։ Առաջացնում է կարճ պրիզմատիկ կամ ասեղնաձև բյուրեղներ, նաև հատիկավոր, փոշենման ագրեգատներ և մանրաբյուրեղ կեղևիկներ։ Հեշտությամբ լուծվում է ջրում, լուծույթն ունի դառնաղի համ։ Անգույն է, սպիտակ։ Փայլը՝ ապակու։ Կարծրությունը՝ 1,5-2, խտությունը՝ 1490 կգ/մ3։ Միրաբիլիտն աղային լճերի, ծանծաղ ծոցերի և տաք աղբյուրների տիպիկ քեմոգեն արգասիք է։ Օգտագործվում է հիմնականում քիմական արդյունաբերության բնագավառում սոդայի և կծու նատրիումի ստացման համար, ինչպես նաև բժշկության մեջ՝ որպես լուծողական։


== Ծանոթագրություններ ==
(1847) Շտոբե

(1847) Շտոբե (անգլ.՝ Stobbe), աստերոիդ աստերոիդների հիմնական գոտում։ Հայտնաբերվել է 1916 թվականի փետրվարի 1-ին Հոլգեր Թիլեի կողմից Բերգդորֆում։
Միջին հեռավորությունը Արեգակից կազմում է 2,610527 ա. մ., առավելագույնը մոտենում է 2,5581 ա. մ. հեռավորության վրա և հեռանում 2,6629 ա. մ.։ Արեգակի շուրջ մեկ ամբողջական պտույտ է կատարում 1540,6 երկրային օրվա ընթացքում, իր ուղեծրով շարժվելով միջինում 0,233675 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1847) Շտոբե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալի Աքբար Խան

Ալի Աքբար Խան (անգլ.՝ Ali Akbar Khan, բենգալերեն՝ আলী আকবর খাঁ, ապրիլի 14, 1922(1922-04-14), Brahmanbaria, Chattogram Division, Բենգալյան նախագահություն, Բրիտանական Հնդկաստան, Բրիտանական կայսրություն - հունիսի 18, 2009(2009-06-18), Սան Ֆրանցիսկո, Կալիֆոռնիա, ԱՄՆ), Արևմուտքում հնդկական դասական երաժշտությունը ժողովրդականացնող հնդիկ երաժիշտ և կոմպոզիտոր, Կալիֆոռնիայի Սանտա-Կրուս համալսարանի երաժշտության վաստակավոր պրոֆեսոր, որը հայտնի է որպես հինդի-ուրդու դասական ոճով սարոդ նվագող։ Հայտնի է դարձել ոչ միայն որպես երաժշտություն կատարող, այլ նաև որպես ուսուցիչ։ 1967 թվականին Կալկաթայում հիմնել է Ալի Աքբարի երաժշտական քոլեջը, որը ներկայումս գտնվում է Սան Ռաֆելում (Կալիֆոռնիա նահանգ, ԱՄՆ) և Շվեյցարիայի Բազել քաղաքում ունի մասնաճյուղ։ Խանը գրել է մի քանի ռագ և բազմաթիվ կինոֆիլմերի երաժշտություններ։
Ալի Աքբարը երաժշտություն սովորել է իր հորից՝ Ալաուդին Խանից։ Առաջին անգամ ԱՄՆ է գնացել 1955 թվականին ջութակահար Եհուդի Մենուհինի հրավերով, իսկ ավելի ուշ բնակություն է հաստատել Կալիֆոռնիայում։ Հինգ անգամ առաջադրվել է «Գրեմմի» մրցանակի։ 1989 թվականին դարձել է «Պադմա Վիբհուշան» շքանշանի՝ Հնդկաստանի քաղաքացիական երկրորդ կարևորագույն մրցանակի դափնեկիր։


== Տես նաև ==
Ռավի Շանկար


== Ծանոթագրություններ ==


== Գրականություն ==
Lavezzoli, Peter The dawn of Indian music in the West: Bhairavi. — London: Continuum, 2006. — ISBN 0-8264-1815-5
Massey, Reginald The music of India. — Abhinav Publications, 1996. — ISBN 8170173329


== Արտաքին հղումներ ==
Ali Akbar College of Music
Ali Akbar Khan AllMusic կայքում
Ռավի Շանկար, Ալի Աքբար Խան և Բաբա Ալադին Խան(չաշխատող հղում)
Լուչկովսկի գյուղական խորհուրդ (Լիպովոդոլինսկի շրջան)

Անվան այլ կիրառումների համար տե՛ս՝ Լուչկովսկի գյուղական խորհուրդ (այլ կիրառումներ)Լուչկովսկի գյուղական խորհուրդ  (ուկրաիներեն՝ Лучківська сільська рада), Ուկրաինայի Սումիի մարզի Լիպոդոլինսկի շրջանում։
2001 թվականի տվյալներով Լուչկովսկի գյուղական խորհրդում բնակվում էր 882 մարդ։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)